น้ำมัน,หุ้นสรัฐปิดลดลง/ทองขึ้นแรง
หุ้นดาวโจนส์ปิดลบ 8.22 จุด ด้านราคาน้ำมันลดลง 30 เซนต์ ขณะที่ทองคำพุ่งขึ้น 10.70 ดอลลาร์
14 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 31,060.47 จุด ลดลง 8.22 จุด หรือ -0.03% ขณะที่ดัชนี เอสแอนด์พี 500 ปิดที่ 3,809.84 จุด เพิ่มขึ้น 8.65 จุด หรือ +0.23% และดัชนี แนสแดค ปิดที่ 13,128.95 จุด เพิ่มขึ้น 56.52 จุด หรือ +0.43%
ดัชนีดาวโจนส์ตลาดหุ้นนิวยอร์กปิดลบเล็กน้อยเมื่อวันที่ 13 ม.ค. นักลงทุนจับตาสถานการณ์การเมืองในสหรัฐ โดยล่าสุดสภาผู้แทนราษฎรสหรัฐมีมติถอดถอนประธานาธิบดีโดนัลด์ ทรัมป์แล้ว และกำลังส่งญัตติการถอดถอนปธน.ทรัมป์ให้วุฒิสภาพิจารณาเป็นลำดับต่อไป
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูดส่งมอบเดือนก.พ. ลดลง 30 เซนต์ หรือ 0.6% ปิดที่ 52.91 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนมี.ค. ลดลง 52 เซนต์ หรือ 0.9% ปิดที่ 56.06 ดอลลาร์/บาร์เรล
ราคาทองคำตลาดโคเม็กซ์ งวดส่งมอบเดือนก.พ.2564 เพิ่มขึ้น 10.70 ดอลลาร์สหรัฐฯ ปิดที่ 1,854.90 ดอลลาร์สหรัฐฯต่อออนซ์